In nomine sanctæ et individuæ Trinitatis, ego Ludovicus, Dei gratia rex Francorum et dux Aquitanorum, notum fieri volumus tam futuris quam instantibus quatinus, pro remedio animæ nostræ et antecessorum nostrorum, canonicis Præmonstrati ordinis, morantibus in loco qui dicitur Deilocus, forestam nostram de Ota perpetuo concessimus ad omnes usus: ad calefaciendum, ad domos suas ædificandas, ad porcos et pecora sua pascenda. Et ne ecclesia illa ab aliquo inquietari possit præter voluntatem ipsius ecclesiæ, stabulum porcorum et omne ædificium infra leugam regia auctorite prohibemus. Quod ne valeat oblivione deleri, scripto commendari voluimus; et ne possit a posteris infirmari, sigilli nostri auctoritate et nominis nostri caractere subterfirmari præcipimus. Actum Senonis publice, anno ab incarnatione Domini Mº Cº XXXº IXº; regni nostri anno IIIº; astantibus in palatio nostro quorum nomina subtitulata sunt et signa: dapifero nullo; S. G. buticularii; S. Mathæi, constabularii; S. Mathæi, camerarii. Data per manum Algrini, cancellarii.